Charles Thomson Rees Wilson
Ni Charles Thomson Rees Wilson (14 Pebrero 1869 – 15 Nobiembre 1959) ket maysa idi nga Eskoses a pisiko ken meteorolohiko a nagungunaan iti Premio Nobel iti Pisika para iti panagparnuayna iti kamara ti ulep.
Dagiti linaon
Biograpia[urnosen | urnosen ti taudan]
Ni Wilson ket naipasngay idi idiay parokia ti Glencorse, Midlothian ti mannalon a ni John Wilson, ken ti inana a ni Annie Clerk Harper. Kalpasan idi pimmusay ti amana idi 1873, ti pamiliana ket immalis idiay Manchester. Isu ket nagadal idiay Kolehio ni Owen, nagadal iti biolohia ken nagnamnama nga agbalin a mediko. Kalpasanna, isu ket napan idiay Kolehio Sidney Sussex, Cambridge nga idiay ket nagbalin nga interesado iti pisika ken kimika.[1]
Kalpasan iti dayta, ni Wilson ket nagay-ayat a nag-interesado iti meteorolohia, ken idi 1893 isu ket nangrugrugi a nagadal kadagiti ulep ken dagiti tagikuada. Isu ket nagtrabaho met bassit iti obserbatorio idiay Ben Nevis, nga idiay ket nagaramid kadagiti obserbasion iti panagporma ti ulep. Nangpadas met nangtulad ti epekto iti basbassit a gantingan iti laboratorio idiay Cambridge, ken nangpadakkel ti naangep nga angin iti uneg ti narikepan a kamara. Kalpasanna, isu ket nag-eksperimento iti panagpartuat kadagiti ipus ti ulep iti kamarana a pinataud babaen dagiti ion ken radiasion. Para iti panagparnuay ti kamara ti ulep isu ket nagungunaan iti Premio Nobel idi 1927.
Inasawa ni Wilson ni Jessie Fraser idi 1908, ti anak a babai ti ministro manipud idiay Glasgow, ken dagiti agassawa ket addan iti uppat nga annak. Isu ket pimmusay idiay asideg ti Edinburgh, ken kadua met idi ti pamiliana.
Nakaam-ammuan[urnosen | urnosen ti taudan]
Ti abut ti bulkan ti Wilson iti Bulan ket kimmadduan a nainaganan kaniana, ni Alexander Wilson ken ni Ralph Elmer Wilson.
Dagiti pormasion ti Panagababaw ti Ulep ni Wilson, a rumsua kalpasan ti dakkel a panagbettak, ket nainaganan pay kaniana.
Ti Kagimongan Wilson, ket nainaganan pay maniana.
Dagiti arkibo ni Charles Thomson Rees Wilson ket tinartaripato babaen ti Ar-arkibo ti Unibersidad ti Glasgow.
Dagiti nagibasaran[urnosen | urnosen ti taudan]
- ^ "Wilson, Charles Thomson Rees (WL888CT)". A Cambridge Alumni Database. University of Cambridge.
- Asimov's Biographical Encyclopedia of Science and Technology, Isaac Asimov, 2nd ed., Doubleday & C., Inc., ISBN 0-385-17771-2.
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn